

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ** Πύργος 06-11-2013

**ΓΡΗΓΟΡΙΟΥ Ε΄1 - ΠΥΡΓΟΣ 27100**  Α.Π.: 1049

**ΤΗΛ: 2621 0 22311 -ΦΑΞ: 2621 0 20044**

**e- mail: ispo@otenet.gr**

**www. ispyrgou.gr**

Προς: 1)Υπουργό Υγείας και Κοινωνικής Αλληλεγγύης

Κον Αδωνι Γεωργιάδη

2)Υφυπουργό Υγείας και Κοινωνικής Αλληλεγγύης

Κον Αντώνη Μπέζα

Κύριε Υπουργέ,

Μετά και από πληροφορίες που είχαμε ότι το Υπουργείο Υγείας ενέκρινε 10 θέσεις επικουρικών Ιατρών για την 6η Υ.Πε Δυτικής Ελλάδας & Ιονίων Νήσων καθίσταται επιβεβλημένο να επισημάνουμε πώς, το Γενικό Νοσοκομείο του Πύργου που εξυπηρετεί κατά βάση την μεγάλη πλειοψηφία όλων των περιστατικών Δευτεροβάθμιας Νοσοκομειακής φροντίδας στο Νομό μας, είναι αναγκαίο να ενισχυθεί για να καλύψει όσο το δυνατόν περισσότερο τα γνωστά μεγάλα κενά σε συγκεκριμένες κλινικές και τμήματα.

Για τις παραπάνω ανάγκες υπάρχουν προτάσεις από την Διοίκηση του Νοσοκομείου Πύργου, από την Επιστημονική Επιτροπή και την ΄Ενωση Νοσοκομειακών Ιατρών, τις οποίες έχετε λάβει, που προσδιορίζουν με ακρίβεια τα συγκεκριμένα κενά και ανάγκες.

Αν θέλετε να εμποδίσουμε την μετακίνηση των πολλών περιστατικών που, δυστυχώς λόγω ελλείψεων στο Νοσοκομείο του Πύργου, διακομίζονται στα Νοσοκομεία της Πάτρας και της Αθήνας ματώνοντας αυτές τις εποχές πολλούς οικογενειακούς προϋπολογισμός και αν όλοι επιθυμούμε να στηρίξουμε την περιφερειακή ανάπτυξη των Υπηρεσιών της Δευτεροβάθμιας Φροντίδας σε όλη τη χώρα πρέπει Κε Υπουργέ και Κε Υφυπουργέ να φανείτε αρωγοί στις μεγάλες ανάγκες που έχει το Νοσοκομείο του Πύργου.

Τα παραπάνω, μαζί με όλες τις άλλες ενέργειες που είναι αναγκαίες να γίνουν, όπως οι συνενώσεις δυνάμεων, μπορούν να βελτιώσουν την εικόνα και την αποτελεσματικότητα της Δευτεροβάθμιας Περίθαλψης στο Νομό μας.

Σας είναι επίσης γνωστό ότι σε πολλές κλινικές η επάρκεια και η σύνθεση ειδικευμένων ιατρών δεν επιτρέπουν ούτε την ασφαλή αλλά ούτε και την πλήρη κάλυψη των αναγκαίων εφη- μεριών για όλο το μήνα.

Τέλος επισημαίνουμε, όπως και αυτό ενδεχόμενα το γνωρίζετε, ότι σε πολλές κρίσιμες κλινικές δεν υπάρχουν πια ειδικευόμενοι στη λίστα αναμονής.

Αναμένουμε τις ενέργειές σας.

Με τιμή

Για το Διοικητικό Συμβούλιο

Ο Πρόεδρος Ο Γεν. Γραμματέας

Νίκος Γαλανόπουλος Ιωάννης Δάρας

Κοινοποίηση: 1) Γενικό Γραμματέα του Υπουργείου Υγείας

Κον Σταύρο Πεντέα

2) Διοικητή και Υποδιοικητή 6ης Υ.ΠΕ

3) Διοίκηση Γενικού Νοσοκομείου Πύργου

4) ΄Ενωση Νοσοκομειακών Ιατρών Γ.Ν. Πύργου

5) Επιστημονική Επιτροπή Γ.Ν. Πύργου